Document ID: 32008D0963

ΑΠΌΦΑΣΗ ΤΗΣ ΕΠΙΤΡΟΠΉΣ
της 9ης Δεκεμβρίου 2008
περί τροποποίησης των παραρτημάτων των οδηγιών 2004/17/ΕΚ και 2004/18/ΕΚ του Ευρωπαϊκού Κοινοβουλίου και του Συμβουλίου σχετικά με τις διαδικασίες σύναψης δημόσιων συμβάσεων, όσον αφορά τους καταλόγους αναθετόντων φορέων και αναθετουσών αρχών που περιέχονται σε αυτά
[κοινοποιηθείσα υπό τον αριθμό Ε(2008) 7871]
(Κείμενο που παρουσιάζει ενδιαφέρον για τον ΕΟΧ)
(2008/963/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (1), και ειδικότερα το άρθρο 70 στοιχείο α),
την οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (2), και ειδικότερα το άρθρο 79 παράγραφος 1 στοιχεία δ) και ε),
Εκτιμώντας τα ακόλουθα:
(1)
Τα παραρτήματα I έως V και VII έως X της οδηγίας 2004/17/ΕΚ δεν περιλαμβάνουν τους καταλόγους αναθετόντων φορέων για την Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, την Σλοβενία και την Σλοβακία, οι οποίοι ενσωματώθηκαν στα παραρτήματα I έως IX της οδηγίας 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (3) με τη συνθήκη προσχώρησης του 2003 (4).
(2)
Το παράρτημα III της οδηγίας 2004/18/ΕΚ δεν περιλαμβάνει τους καταλόγους οργανισμών δημοσίου δικαίου για την Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, την Σλοβενία και την Σλοβακία, οι οποίοι ενσωματώθηκαν στο παράρτημα I της οδηγίας 93/37/ΕΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων (5) με τη συνθήκη προσχώρησης του 2003.
(3)
Το παράρτημα IV της οδηγίας 2004/18/ΕΚ δεν περιλαμβάνει τους καταλόγους κεντρικών κυβερνητικών αρχών για την Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, την Σλοβενία και την Σλοβακία, οι οποίοι ενσωματώθηκαν στο παράρτημα I της οδηγίας 93/36/ΕΚ με τη συνθήκη προσχώρησης του 2003.
(4)
Σύμφωνα με το άρθρο 73 της οδηγίας 2004/17/ΕΚ, οι παραπομπές στην καταργηθείσα οδηγία 93/38/ΕΟΚ θεωρείται ότι γίνονται στην οδηγία 2004/17/ΕΚ σύμφωνα με τον πίνακα αντιστοιχίας του παραρτήματος XXVI της οδηγίας 2004/17/ΕΚ, εξασφαλίζοντας έτσι ότι οι αναθέτοντες φορείς που περιέχονται στην οδηγία 93/38/ΕΟΚ, όπως τροποποιήθηκε με τη συνθήκη προσχώρησης του 2003, περιλαμβάνονται πράγματι στα σχετικά παραρτήματα της οδηγίας 2004/17/ΕΚ.
(5)
Σύμφωνα με το άρθρο 82 της οδηγίας 2004/18/ΕΚ, οι παραπομπές στις καταργηθείσες οδηγίες 93/36/ΕΟΚ και 93/37/ΕΟΚ θεωρούνται ότι γίνονται στην οδηγία 2004/18/ΕΚ σύμφωνα με τον πίνακα αντιστοιχίας του παραρτήματος XII της οδηγίας 2004/18/ΕΚ, εξασφαλίζοντας έτσι ότι οι αναθέτουσες αρχές που περιέχονται στις οδηγίες 93/36/ΕΟΚ και 93/37/ΕΟΚ, όπως τροποποιήθηκαν με τη συνθήκη προσχώρησης του 2003, περιλαμβάνονται πράγματι στα σχετικά παραρτήματα της οδηγίας 2004/18/ΕΚ.
(6)
Για λόγους σαφήνειας, τα παραρτήματα I έως V και VII έως X της οδηγίας 2004/17/ΕΚ και τα παραρτήματα III και IV της οδηγίας 2004/18/ΕΚ πρέπει να επικαιροποιηθούν, ώστε να περιέχουν τους αντίστοιχους καταλόγους με τους αναθέτοντες φορείς και τις αναθέτουσες αρχές της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
(7)
Το παράρτημα VI της οδηγίας 2004/17/ΕΚ δεν αναφέρει τους αναθέτοντες φορείς του ταχυδρομικού τομέα της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
(8)
Σύμφωνα με το άρθρο 71 της οδηγίας 2004/17/ΕΚ και το άρθρο 12 της οδηγίας 2004/18/ΕΚ, δόθηκε η δυνατότητα στα κράτη μέλη να αναβάλουν την εφαρμογή του άρθρου 6 της οδηγίας 2004/17/ΕΚ σχετικά με τις ταχυδρομικές υπηρεσίες μέχρι την 31η Δεκεμβρίου 2008.
(9)
Προκειμένου να ληφθούν υπόψη οι νομοθετικές εξελίξεις, οι κατάλογοι με τους αναθέτοντες φορείς στον τομέα των ταχυδρομικών υπηρεσιών του παραρτήματος VI της οδηγίας 2004/17/ΕΚ πρέπει να επικαιροποιηθούν ανάλογα.
(10)
Επιπλέον, τα παραρτήματα των οδηγιών 2004/17/ΕΚ και 2004/18/ΕΚ πρέπει να επικαιροποιηθούν, ώστε να αντικατοπτρίζουν τις διοικητικές εξελίξεις στα κράτη μέλη.
(11)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε με την απόφαση 71/306/ΕΟΚ του Συμβουλίου (6),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I έως X της οδηγίας 2004/17/ΕΚ τροποποιούνται ως ακολούθως:
(1)
Το παράρτημα I αντικαθίσταται από το κείμενο του παραρτήματος I της παρούσας απόφασης.
(2)
Το παράρτημα II αντικαθίσταται από το κείμενο του παραρτήματος II της παρούσας απόφασης.
(3)
Το παράρτημα III αντικαθίσταται από το κείμενο του παραρτήματος III της παρούσας απόφασης.
(4)
Το παράρτημα IV αντικαθίσταται από το κείμενο του παραρτήματος IV της παρούσας απόφασης.
(5)
Το παράρτημα V αντικαθίσταται από το κείμενο του παραρτήματος V της παρούσας απόφασης.
(6)
Το παράρτημα VI αντικαθίσταται από το κείμενο του παραρτήματος VI της παρούσας απόφασης.
(7)
Το παράρτημα VII αντικαθίσταται από το κείμενο του παραρτήματος VII της παρούσας απόφασης.
(8)
Το παράρτημα VIII αντικαθίσταται από το κείμενο του παραρτήματος VIII της παρούσας απόφασης.
(9)
Το παράρτημα IX αντικαθίσταται από το κείμενο του παραρτήματος IX της παρούσας απόφασης.
(10)
Το παράρτημα X αντικαθίσταται από το κείμενο του παραρτήματος X της παρούσας απόφασης.
Άρθρο 2
Τα παραρτήματα III και IV της οδηγίας 2004/18/ΕΚ τροποποιούνται ως ακολούθως:
(1)
Το παράρτημα III αντικαθίσταται από το κείμενο του παραρτήματος XI της παρούσας απόφασης.
(2)
Το παράρτημα IV αντικαθίσταται από το κείμενο του παραρτήματος XII της παρούσας απόφασης.
Άρθρο 3
Η παρούσα απόφαση αρχίζει να ισχύει από την 1η Ιανουαρίου 2009.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 9ης Δεκεμβρίου 2008.

Labels: 14
8
3
0
12